62020CO0099_INF
Определение на Съда (девети състав) от 3 декември 2020 г. — Siebenburgisches Nugat
(Дело C‑99/20) (
1
)
„Преюдициално запитване — Член 99 от Процедурния правилник на Съда — Митнически съюз — Обща митническа тарифа — Комбинирана номенклатура — Тарифни позиции — Подпозиция 83024130 — Части на метални прътове за пердета“
1.
Митнически съюз — Обща митническа тарифа — Класиране на стоките — Критерии — Обективни характеристики и свойства на продукта — Обхват — Предназначение на продукта — Включване
(приложение I към Регламент № 2658/87 на Съвета)
(вж. т. 25—27)
2.
Митнически съюз — Обща митническа тарифа — Тарифни позиции — Класиране на стоките — Обикновени метални прътове за пердета — Класиране в подпозиция 83024190 от Комбинираната номенклатура — Части на прътове за пердета под формата на завършени тръби (боядисани, никелирани, хромирани) — Включване — Изключение — Завършени тръби, представляващи профили, тръби или пръчки, които само са нарязани на желаната дължина — Проверка от страна на националната юрисдикция
(приложение I към Регламент № 2658/87 на Съвета)
(вж. т. 37 и диспозитива)
Диспозитив
Комбинираната номенклатура, която се съдържа в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, в редакцията ѝ съгласно Регламент за изпълнение (ЕС) 2015/1754 на Комисията от 6 октомври 2015 г., трябва да се тълкува в смисъл, че частите на прътове за пердета под формата на завършени тръби (боядисани, никелирани, хромирани) се включват в тарифна подпозиция 80324190, освен ако тези завършени тръби не представляват профили, тръби или пръчки, които само са нарязани на желаната дължина, което запитващата юрисдикция следва да провери за целите на тарифното класиране на стоките.
(
1
)	ОВ C 279, 24.8.2020 г.